ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028581
ขอให้แก้ไขปัญหากลิ่นเหม็นรบกวนจากการใช้โดรนฉีดพ่นยาฆ่าแมลง และเสียงดังรบกวนจากการจุดพลุไล่นก  บริเวณพื้นที่ทำการเกษตร ก่อนจะถึงหมู่บ้านฟอร์เรสปาร์ค ซอยรามคำแหง 196 แขวงแสนแสบ เขตมีนบุรี กรุงเทพมหานคร จุดสังเกต เป็นสวนที่อยู่ก่อนจะถึงหมู่บ้านฯ 1 ซอย โดยผู้ร้องแจ้งว่าสวนดังกล่าวนี้จะมีอยู่สวนเดียวหน่วยงานจะทราบดีว่าเป็นสวนที่ใด (ไม่ทราบรายละเอียดเกี่ยวกับเจ้าของสวน, ตามผู้ร้องแจ้ง) โดยสวนดังกล่าวมักจะมีพฤติกรรมในการจุดพลุไล่นก (คาดว่าน่าจะเป็นเสียงพลุ) โดยจะจุดเป็นประจำทุกวันในช่วงเวลา 06.00 - 17.30 น. (เวลาการจุดแต่ละวันไม่แน่นอนแต่จะจุดเป็นประจำทุกวัน และทั้งวัน) ส่งผลให้เกิดเสียงดังรบกวนแก่ผู้อาศัยบริเวณรอบข้างเป็นอย่างมาก อีกทั้งสวนแห่งนี้ยังมีการใช้โดรนเพื่อการเกษตรในการฉีดพ่นยาฆ่าแมลงอีกด้วย ส่งผลกระทบในเรื่องของกลิ่น และสารเคมีเป็นอย่างมาก โดยผู้ร้องแจ้งว่าได้รับความเดือดร้อนรำคาญจากสวนดังกล่าวมาเป็นระยะเวลา 10 ปี ซึ่งเคยมีการแจ้งเรื่องมายังหมายเลขสายด่วน 1111 กด 2  แล้วแต่ยังได้รับผลกระทบอยู่ จึงประสงค์ให้ทางหน่วยงานที่เกี่ยวข้องเร่งดำเนินการแก้ไขปัญหานี้ให้หมดสิ้น เพื่ออำนวยความสะดวกสบายให้แก่ผู้ร้องและประชาชนในพื้นที่
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata